Alueiden komitean päätöslauselma aiheesta "Suu- ja sorkkataudin torjuminen"



Virallinen lehti nro C 107 , 03/05/2002 s. 0001 - 0002



Alueiden komitean päätöslauselma aiheesta "Suu- ja sorkkataudin torjuminen" (2002/C 107/01) ALUEIDEN KOMITEA, joka ottaa huomioon komission työohjelman vuodeksi 2001 (KOM(2001) 28 lopullinen) ja alueiden komitean tärkeimmät poliittiset tavoitteet, ottaa huomioon "hullun lehmän taudin" (BSE) sekä viimeaikaisen suu- ja sorkkatautiepidemian jäsenvaltioissa herättämän yleisen huolen sekä niihin liittyvistä päätöksistä erityisesti neuvoston 4. joulukuuta 2000 tekemän päätöksen kieltää lihajauhon käyttö eläinten rehussa, ottaa huomioon EU:n toimielimissä käynnistymässä olevan keskustelun yhteisen maatalouspolitiikan uusista suuntaviivoista ja sellaisen lähestymistavan tarpeesta, jossa otetaan huomioon alueellinen ulottuvuus; keskustelu on seurausta Biarritzin huippukokouksessa syyskuussa 2000 ilmaistusta tuesta "monimuotoiselle, laadukkaalle ja turvalliselle eurooppalaiselle elintarvikemallille", ottaa huomioon Tukholman Eurooppa-neuvoston neuvostolle ja Euroopan parlamentille osoittaman kehotuksen varmistaa, että päätös Euroopan elintarvikeviranomaisen perustamisesta tehdään ennen vuoden 2001 loppua, Alueiden komitea toteaa, että BSE sekä suu- ja sorkkatauti ovat kaksi täysin erillistä ja erilaista ongelmaa, mutta ne osoittavat selvästi, että YMP on sellaisen uudistuksen tarpeessa, jossa otetaan huomioon kuluttajansuoja, elintarviketurvallisuus, ympäristönäkökohdat ja eläintensuojelu. Tässä yhteydessä EU:n tulisi ryhtyä välittömästi toimiin eläinrehuksi tarkoitetun kasviproteiinin tuotannon edistämiseksi. AK on perustanut työryhmän, joka esittää lähiaikoina eläinten rehua, tuotteiden jäljitettävyyttä, elintarviketurvallisuuden asettamia vaatimuksia ja kuluttajille suunnattua tiedotusta koskevat päätelmänsä ymmärrettävässä muodossa. toteaa, että BSE muodostaa perustavanlaatuisen ongelman elintarviketurvallisuudelle ja koko eurooppalaiselle maatalousmallille, johon AK on jo ottanut kantaa. toteaa, että suu- ja sorkkatauti sitä vastoin ei aseta elintarviketurvallisuutta kyseenalaiseksi, vaan ongelma koskee tämän hyvin tunnetun eläintaudin terveydellistä ja taloudellista hallintaa. toivoo, että kaikki alueet, jäsenvaltiot ja EU perustavat tämänhetkisen suu- ja sorkkatautikriisin johdosta järjestelmiä, joilla estetään nopein ja päättäväisin toimin taudin puhkeaminen uudelleen. kehottaa komissiota ja neuvostoa sisällyttämään seuraavat seikat suu- ja sorkkataudin vastaisiin toimiinsa: tarkastellaan uudelleen koko rokotusongelmaa ja - mikä tärkeintä - sallitaan jäsenvaltion pyynnöstä suoritettavat ehkäisevät hätärokotukset tietyillä alueilla, joilla on ilmennyt suu- ja sorkkatautia. - toivoo, että suoritetaan perusteellinen analyysi taudin nopean leviämisen syistä (eläinkuljetukset, laittomat kuljetukset, tiettyjen toimijoiden huolimattomuus, eläinten terveydentilan puutteellinen seuranta, karjatilojen koko, kasvattajien koulutus jne.), jotta voidaan määrittää toimet tällaisen kehityksen rajoittamiseksi. kehottaa eläinsuojelun nimissä ja taudin leviämisen rajoittamiseksi komissiota ja karjankasvatusalaa tarkastelemaan uudelleen elävien eläinten kuljetusjärjestelmää kuljetusten vähentämiseksi ja lyhentämiseksi. EU:n varoin ei tulisi tukea elävien eläimien kuljetuksia. toivoo, että kaikki alueet ja jäsenvaltiot tekevät yhteistyötä saadakseen oikeudelliseen vastuuseen kaikki, jotka osallistuvat eläinten ja lihatuotteiden salakuljetukseen ja laittomiin kuljetuksiin. kehottaa myöntämään lisää varoja tutkimukseen sellaisen uuden rokotteen kehittämiseksi, jota käytettäessä voidaan erottaa toisistaan rokotetut ja sairaat eläimet. merkitsee tyytyväisenä tiedoksi pysyvän eläinlääkintäkomitean päätöksen sallia arvokkaiden eläinten ja harvinaisten rotujen, esim. keinosiemennysasemien sonnien ja eläintarhojen eksoottisten eläinten, hätärokotukset. toivoo, että ryhdytään pikaisesti asianmukaisiin toimiin karjankasvattajiin, koko karjankasvatusalaan ja maaseudun elämään, etenkin matkailuun, kohdistuvien vaikutusten arvioimiseksi ja otetaan huomioon alueellisten ja paikallisten olojen moninaisuus korvaustoimenpiteistä päätettäessä. kehottaa komissiota vaatimaan EU:n kauppakumppaneita soveltamaan kauppa- ja tuontirajoituksiin alueellista lähestymistapaa, jotta alueet - myös valtioiden sisäiset alueet -, joilla ei ole ilmennyt suu- ja sorkkatautia, voivat jatkaa vientiä. antaa puheenjohtajalleen toimeksi toimittaa tämä päätöslauselma neuvostolle, Euroopan parlamentille ja komissiolle. Bryssel 5. huhtikuuta 2001. Alueiden komitean puheenjohtaja Jos Chabert